《登岱 其一》
清代·殷岳

石蹬蹑高危，仰见日观峰。赤丸涌沧海，星河淡遥空。

天鸡发先唱，声落野鸡中。俯视群山巅，风色初冥濛。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。